(1914) ] yseren roestere ende daer onder bornende colen ende onvertellic mennyghe duvele mit blaesbalgen blasende Omtrent hem is so meni \ ghe ziele ende so voele duvel / dat nyeman geloeflich en waer dat so mennyghe zeel vanden beghenne der werelt hed gheweest Dese voerseide beest leghet gebonden .mit alle sijnen leden ende mit elker vouden van alle sijnen leden , mit yseren ketenen ende metallijnen gloyende ende herde groet Alse aldus wentelt in die colen ende al overal verbernt / so keert hi hem omme mit sijnre crachte over dander sijde / ende slaet alle sijne hande inden houp zielen / ende dan wrinct hi alle sijne hande over eyn / gelijck eynen dorpman dien doerst ende wijn uuten wijntrocken wrinct So datter negheyn ziel ontghaen en mach geheel , si en verliese hoer hoeft ochte eynich van horen leden ochte te mynsten zeer ghequetst Dan blaest hi al versuchtende / ende sprayet die zielen al doer en doer die helle ende dan werpt die voerseide putte die grote stenckende vlamme uut Ende alse dese wrede beeste hoeren aedem wieder herhaelt so comen mitter luchte te hem alle die zielen wieder die hi sprayde ende mitten roeke ende mitten solfere verslint hise in sijnen mont Ende die sijnen handen ontflien connen die slaet hi mit sijnen sterte Ende aldus dese onghevallige [ ..